劉涇

劉涇  ， 又作劉京 ， 遼朝 （ 契丹 ） 官員 。 統和五年 （ 987年 ） 二月甲寅 ， 大同軍節度使 、 同平章政事劉京致仕 。 統和九年 （ 991年 ） 閏二月初二壬申 ， 遼聖宗遣翰林承旨邢抱朴 、 三司使李嗣 、 給事中劉涇 、 政事舍人張幹 、 南京副留守吳浩分決諸道滯獄 。 開泰二年 （ 1013年 ） 春正月癸巳朔 ， 遼聖宗以張儉政事舍人 ， 邢抱質加開府儀同三司 、 守司空兼侍中 ， 王繼忠中京留守 、 檢校太師 ， 戶部侍郎劉涇加工部尚書 ， 駙馬蕭紹宗加檢校太師 ， 耶律控溫加政事令 ， 封幽王 。 開泰六年 （ 1017年 ） 七月辛亥 ， 遼聖宗派遣禮部尚書劉涇 、 翰林學士吳叔達 、 知制誥仇正己 、 起居舍人程翥 、 吏部員外郎南承顏 、 禮部員外郎王景運分路按察刑獄 。 太平三年 （ 1023年 ） 六月戊申 ， 遼聖宗以南院宣徽使劉涇爲參知政事 ， 蕭孝惠爲副點檢 ， 蕭孝恭爲東京統軍兼沿邊巡檢使 。 太平五年 （ 1025年 ） 十二月庚午 ， 遼聖宗以參知政事劉涇爲順義軍節度使 。